Diari Oficial de la Generalitat Valenciana


Sumari del DOGV 339, del 10-02-1986 (1986/805734)

ORDRE de 27 de gener de 1986, de la Conselleria de Treball i Seguretat Social, per la qual es reglamenta el procediment per accedir a les ajudes que en matèria de Serveis Socials disposa el Decret 210/85, de 30 de desembre.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   339

Data del DOGV
:   10-02-1986

Secció del DOGV
:   ALTRES DISPOSICIONS

Número del document
:   1986/805734


Data del document
:   27-01-1986

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 27 de gener de 1986, de la Conselleria de Treball i Seguretat Social, per la qual es reglamenta el procediment per accedir a les ajudes que en matèria de serveis socials disposa el Decret 210/85, de 30 de desembre.  
El Decret 210/85, de 30 de desembre, pel qual es convoquen ajudes en matèria de Serveis Socials per a 1986, estableix en l'article 99 que la sol·licitud i tramitació de les subvencions seran regulades per Ordre de la Conselleria de Treball i Seguretat Social, i en la Disposició Final Primera, s'autoritza al Conseller d'aquesta perquè adopte totes les disposicions reglamentàries i resolucions que calguen per a l'aplicació i desplegament d'aquest Decret.   
Per tot aixó i en ús de les facultats conferides.   
ORDENE:  
CAPITOL I  
Lloc i termini de presentació  
Article 1 Lloc de presentació.   
1. Amb les excepcions previstes en l'apartat 2 d'aquest article, els peticionaris de les Ajudes regulades en el Decret 210/85, de 30 de desembre, presentaran la sol·licitud i documentació requerida en la Direcció d'Area de Serveis Socials de la província on radique el centre o servei per al qual es sol·licita la subvenció, o on residesca el sol·licitant, cos d'ajudes individuals, sense perjudici del que dispose l'article 66 de la Llei de Procediment Administratiu.   
2. Els peticionaris de les ajudes individualitzades no periòdiques, previstes en l'article 4 del Decreto 210/85, de 30 de desembre, quan es tracte d'Ajuntaments que tinguen subscrits Convenis amb la Conselleria de Treball i Seguretat Social per a la consecució d'aquest tipus d'ajudes, presentaran la sol·licitud amb la documentació requerida, en l'Ajuntament del Municipi on residesquen, en el termini que indiquen els respectius Ajuntaments, sense perjudici del que dispose l'article 66 de la Llei de Procediment Administratiu.   
Article 2. Terminis de presentació.   
Els terminis de presentació de les sol·licituds, seran els següents, atenent al tipus d'aquestes:   
1. 30 dies hàbils comptats a partir de la data de la publicació d'aquesta Ordre en el Diari Oficial de la Generalitat Valenciana, en els següents casos que contempla el Decreto 210/85, de 30 de desembre:   
A) Ajudes per a contractació de professionals de Serveis Socials de Base, previstes en l'article 2.   
B) Ajudes per a manteniment de Serveis Socials previstes en l'article 3.   
C) Beques per a disminuïts atesos en centres especialitzats, en les modalitats de noves i prorrogues, previstes en l'article 8.   
D) Ajudes per a equipament, previstes en l'article 3.   
E) Ajudes per a conservació, reparació i reforma sense canvi d'ús, previstes en l'article 3.   
2. Fins el 31 de desembre de 1986 per a les ajudes individualitzades previstes en els articles 5 i 6 i les ajudes individuals a disminuïts, previstes en l'article 7 del Decret 210/85, de 30 de desembre.   
CAPITOL II  
Documentació  
Article 3. Amb caràcter general per a ajudes institucionals. 1. Instància, segons model oficial que es facilitarà en les Direccions d?Area de Serveis Socials.   
Tant la instància a què fa referència el paràgraf anterior com tos aquells documents en els que per raó d'allò disposat en aquesta Ordre s'exigesca la presentació d'un model oficial, hi seran facilitats en l'Area de Serveis Socials corresponent a cada Província.   
En el cas de Corporacions Locals, la instància serà subscrita per l'Alcalde-President de l'Ajuntament o President de la Mancomunitat.   
En el cas d'institucions sense finalitat de lucre, ho serà per qui ostente la representació legal de la institució o que hi tinga poder suficient.   
2. Document en el qual conste:   
Identificació de l'ajuda que es pretén obtenir, expressantne la quantia.   
Compromís de coordinar-se amb la Direcció General de Serveis Socials, en la planificació que aquesta elabore, aixó com de sotmetre's a control públic mitjançant la presentació del pla de treball i la justificació econòmica de l'ajuda que es concedesca.   
Compromís de comunicar a les persones ateses o llurs representants legals, la concessió de l'ajuda, si s'escau.   
Compromís de col·laborar, a requeriment de la Direcció General de Serveis Socials, en la satisfacció de la demanda de serveis, repectant sempre les característiques de l'entitat l'adient qualitat dels serveis.   
En el cas de Corporacions Locals, lesmentat document consistirà en còpia de l'acord de la Comissió de Govern sempre que hi serà ratificat pel Ple, i en el cas d'institucions sense finalitat de lucre, serà còpia certificada de l'acord de la Junta Directiva.   
Si la ajuda es sol·licita per a Serveis Socials Sectorials, s'hi afegirà   
Compromís de trametre quatrimestralment a les Direccions d'Area de Serveis Socials, relació d'altes, baixes, places vacants i llista d'espera, si s'escau, per a les sol·licituds de residències, centres assistencials, centres ocupacionals i col·lectius de menors, si foren subvencionats.   
Si la sol·licitud és per activitats, s'hi afegirà:   
Compromís de comunicar a la Conselleria de Treball i Seguretat Social, els resultats obtinguts en aquestes, així com d'informar sobre congressos, reunions científiques, estudis i publicacions que siguen objecte, en tot o en part, de la subvenció.   
3. Si el sol·licitant és Corporació Local, haurà de presentar, per a qualsevol tipus de sol·licitud:   
Certificació acreditada que en els pressuposts de la Corporació existeixen quantitats consignades per al Servei per al qual es sol·licita la subvenció, denominació d?a qestes i quanties de les que consten.   
Així mateix harà d'indicar-se el percentatge que sobre el pressupost global de la Corporació es destina a Serveis Socials i concreció dels conceptes (sense que hagen de computar-se les quanties d'assistència mèdico-farmacèutica).   
Compromís de no minorar ni anul·lar la consignació que s'haja previst inicialment en el pressupost, per a aquesta finalitat.   
4. Si els sol·licitant és institució sense finalitat de lucre haurà de presentar per a qualsevol tipus de sol·licitud:   
4.1. Document suficient en el qual s'acredite la representació del sol·licitant.   
4.2. Còpia dels Estatuts, compulsada en la Direcció d'Area de Serveis Socials corresponent.   
4.3. Fotocòpia compulsada del Codi d'Indentificació Fiscal.   
4.4. Document acreditat del número de Registre d'Associacions si s'escau.   
Els documents exigits en els apartats 4.2, 4.3 y 4.4, no seran exigibles si han estat aportats en expedients anteriors que obren en poder de la Conselleria.   
4.5. Compromís de tenir a disposició de la Direcció General els llibres de comptabilitat, per a la seua comprovació.   
5. Entitat bancària, número de compte i titularitat, en la qual hauran de situar-se els fons de la subvenció, cos de concedir-se.   
Article 4. Documentació per a Serveis Socials de Base.   
Amb la documentació prevista en l'article 3, amb general, les Corporacions sol·licitants hauran de presentar:   
1. Memòria, en model oficial.   
2. Relació de personal del Servei, en model oficial.   
3. Pressupost desglossat de les despeses de salaris i Seguretat Social dels components del Servei i de les seues fonts de finançiació.   
Article 5. Documentació específica per a manteniment de Serveis Socials Sectorials.   
A més de la documentació prevista en l'Article 3, amb caràcter general, les institucions sol·licitants hauran de presentar:   
1. Memòria, en model oficial.   
2. Pressupost d'ingressos i despeses de la gestió ordinària de 1986, en model oficial.   
3. En el cas d'activitats, el pressupost del programa o activitats a realitzar, detallats per partides, fent constar els recursos disponibles i els necessaris.   
4. En el cas de residències, centres assistencials i activitats realitzades per a grups determinats, relació nominal de beneficiaris, en model oficial.   
5. Relació de la plantilla del personal del centre, en model oficial.   
6. En el sector de disminuïts, a més, relació de nominal d'ajudes i les quanties, dels beneficiaris, en model oficial.   
Article 6. Documentació específica per a Equipament.   
A més de la documentació indicada en l'article tercer, tret d'allò assenyalat en l'apartat 2, paràgraf cinqué, relatiu a la tramesa quatrimestral de relacioó d'altes i baixes, els sol·licitants hauran de presentar:   
1. Fonamentació de la necessitat de l'ajuda, amb descripció detallada sobre la seua necessitat i objecte, i mitjans de finançiació previstos per a l'equipament.   
2. Pressupost detallat de les coses subministradores de l'equipament que es pretén d'adquirir.   
3. Compromís de no variar les finalitats del Centre al qual es destina la subvenció per un període de 10 anys con a mínim.   
Aquest compromís cal fer-lo constar en l'acord del Plen, en el cas de Corporacions Locals o en l'acord de la Junta Directiva en els altres casos.   
4 . Quan l'equipament es sol·licite per a l'engegament d' u n Servei, compromís de posar-lo en funcionament, con a màxim, en l'exercici següent.   
5. En aquells supòsits en els que hagués presentat expedient en la convocatòria de l'exercici anterior, en el qual ja es feren constar els requisits continguts en els apartats anteriors d'aquesta convocatòria, queden dispensats d'inclourelos en aquesta nova petició, sempre que no s'haguessen produït variacions en les dades o requisits ja exposats.   
Article 7. Documentació específica per a conservació, reparació i reforma sense canvi d'ús.   
A més del que disposa l'article 3, tret d'allò assenyalat en l'apartat 2, paràgraf cinqué, relatiu a la tramesa quatrimestral de relació d'altes i baixes, els sol·licitants hauran de presentar:   
1. Compromís de no variar las finalitats del Centre al qual es destina la subvenció per un període de 10 anys, com a mínim..   
Aquest compromís cal que s'adopte per acord del Ple en el cas de Corporacions Locals o de la Junta Directiva en els altres casos.   
2. En el cas d'altres entitats, recursos econòmics de la Institució amb l'explicació dels destinables a l'obra i les despeses que aquesta originara.   
3. Certificació del Secretari de la Corporació Local o de la Junta Directiva, que les obres que es pretenen realitzar no han estat executades amb anterioritat a la petició de la subvenció.   
4. 4.1 Per a obres de menor quantía:   
S'entén per obres de menor quantia, aquelles que no comportant un canvi d'ús de l'edificació, no afecta a l'estructura o façana d'aquesta i no necessiten determinacions i condicions tècniques particulars a judici de la Direcció General de Serveis Socials.   
Es documentarà amb:   
Memòria valorada amb descripció de les unitats d'obres fonamentals, amb preus unitaris, signada pel contractista, fent constar el número de DNI o CIF i domicili.   
Certificat de seguretat, d'adequació i de compliment de la normativa vigent, signat per tècnic competent.   
Plànol o croquis de distribució on se senyale l'obra objecte de la sol·licitud.   
Calendari d'execució de l'obra.   
4.2 Per a la resta d'obres:   
Certificat de l'Organ competent de l'Ajuntament, fenthi constar que les obres projectades compleixen amb la normativa urbanística aplicable.   
Projecte bàsic d'execució amb:   
Memòria en la qual es justifique el programa de necessitats especificant la integració o relació amb altres equipaments de Serveis Socials: tocant a l'àrea urbana d'influència o respecte de la comarca; declaració de compliment de la normativa vigent aplicable: urbanística, de seguretat, normes bàsiques d'edificació, supressió de barreres arquitectòniques, etc.   
Plànols, indicant-ne l?emplaçament dels llocs significatius de la trama urbana: zones lliures, espais verds, altres serveis i la connexió o relació amb el nucli urbà o barri; plànols de conjunt i de detall.   
Plec de condicions particulars on es determine el termini d'execució, termini de garantia i les condicions econòmiques, obres competes, etc.   
Pressupost, integrat o no per varis parcials, expressant-ne els preus unitaris descompostos, estat detallat de mesuraments i aplicació de preus.   
Calendari d'execució de l'obra, expressant-ne els pressupostos parcials corresponents.   
4.3 En el cas d'obres addicionals o modificat d'obres, subvencionades en l'exercici anterior per aquesta Conselleria:   
Projecte d'ampliació o modificació amb els documents corresponents, segons l'apartat 4.2.   
Article 8. Documentació específica per a ajudes individualitzades no periódiques i temporals.   
1. Instància segons model oficial, subscrita pel beneficiari o el seu representant legal.   
2. Fotocòpia del Document Nacional d'Identitat del beneficiari i, si s'escau, del representant legal que sol·licita la ajuda.   
3. Justificants d'ingresos de tots els membres de la unitat familiar, segons el que exposa l'article 12.   
4. Informe social, emés pels Serveis Municipals o especialitzats, hospitals, escoles o similars, i si hi manca, informe de la Direcció d'Area de Serveis Socials corresponent. Per a les ajudes temporals, caldrà indicar temps aproximat de duració que es preveu.   
5. Justificants de la necessitat per a la qual es sol·licita l'ajuda.   
6. Cas de minusvàlids, certificat de minusvalia emés pels equips multidisciplinaris de les Direccions d'Area de Serveis Socials.   
7. Per als beneficiaris de la Seguretat Social, fotocòpia del document d'afiliació.   
Article 9. Documentació específica per a ajudes individuals per a la tercera edat.   
1. Instància segons model oficial, subscrita pel beneficiari o el seu representant legal.   
2. Document que acredite la seua condició de pensionista.   
3. Justificants d'ingresos de tots els membres de la unitat familiar, segons el que disposa l'article 12.   
4. Declaració Jurada que certifique la no percepció de serveis gratuïts o d'altres ajudes econòmiques pel mateix concepte.   
5. Informes, pressupostos o estimacions de la despesa a   
6. Certificat mèdic de la necessitat d'adquisició o renovació de pròtesi, ortopèdia, aparells auditius i oculars, o de la conveniència d'estades en balnearis, banys termals o tractaments de similar caire.   
Article 10. Documentació específica per a ajudes individuals per a persones disminuïdes.   
1. Instància segons model oficial, subscrita pel beneficiari o el seu representant legal.   
2. Certificat de minusvalia, emés pels equips multidisciplinaris de les Direccions d'Area de Serveis Socials.   
3. Justificants d'ingressos de tots els membres de la unitat familiar, segons el que preveu l'article 12.   
4. Declaració Jurada que certifique la no percepció de serveis gratuïts o d'ajuda econòmica de la mateixa naturalesa, abast o finalitat, per part d'altre Organisme.   
5. Prescripció tècnica, si s'escau, on es determine la necessitat de l'acció objecte de l'ajuda.   
6. Pressupost o factures pro-forma, justificant el cost de l'acció a realitzar.   
7. Per als beneficiaris de la Seguretat Social, fotocòpia del document d'afiliació.   
Article 11. Documentació específica per a beques per a persones disminuïdes ateses en centres especialitzats.   
A més de la documentació prevista en l'article 10, als apartats 1, 2, 3 i 4, els sol·licitants hauran de presentar:   
1. Certificació en model oficial, lliurada pel representant autoritzat del Centre respectiu, on s'acredite que el disminuït a favor de qui sol·licita l'ajuda, està atés per ell o té plaça sol·licitant el seu ingrés, així com el cost real de la placa i període de funcionament i serveis per al qual es sol·licita.   
2. Fotocòpia del Llibre de Família, per a sol·licitud de beques noves:   
Quan es tracte de sol·licitud de pròrrogues:   
Fotocòpia del Llibre de Família, cas d'haver-se produït alguna modificació en la situació familiar.   
Declaració Jurada acreditativa de la no modificació de les condicions i requisits que determinaren l'otorgament de la beca, tret de la que fa referència el paràgraf anterior, si s'escau.   
Article 12  
A efecte de la justificació d'ingressos familiars, exigits per a les ajudes individuals previstes en els articles 8, 9, 10 i 11, la documentació a presentar serà la següent:   
1. Fotocòpia de la declaració de la renda de l'exercici anterior, o certificat de l'empresa dels havers percebuts durant l'any anterior i full de salaris del mes anterior al de la presentació de la sol·licitud.   
2. Per als treballadors agrícoles, per compte d'altri, declaració d'ingressos i certificació de la Cambra Agrària.   
3. Per a treballadors en atur: certificació positiva o negativa de percepció de subsidi de desocupació i declaració, positiva o negativa, de percepció d'ingressos per altres conceptes.   
4. Per a pensionistes: declaració d'ingressos i certificació lliurada per les entitats que abonen les pensions.   
Cas de no poder aportar els documents abans esmentats, caldrà presentar declaració jurada d'ingressos familiars, en model oficial.   
5. Per a treballadors per compte propi, a més, fotocòpia de la liquidació al règim especial de la Seguretat Social per a treballadors autònoms.   
CAPITOL III  
Tramitació i resolció  
Article 13  
La Direcció General de Serveis Socials fixarà els criteris i mòduls econòmics, així com els topalls màxims d'acord amb les disponibilitats pressupostàries, per tal de valorar i concedir les subvencions, atenent a la planificació de la Direcció General, a la racionalització dels serveis i a les limitacions pressupostàries.   
Article 14  
Les Direccions d'Area de Serveis Socials, revisaran i verificaran els expedients. Quan l'expedient estarà incomplet, requeriran al sol·licitant perquè el complete en el termini de deu dies, amb l'advertència, segons el que preveu l'article 71 de la Llei de Procediment Administratiu, d'arxivar-se sense més tramit si no ho fa en l'esmentat termini.   
Hom podrà així mateix reclamar a l'Entitat, Institució o Centre o al propi sol·licitant cos de peticions individuals, les dades, documents o aclariments considerats necessaris per tal de completar l'expedient.   
La Direcció d'Area de Serveis Socials corresponent emetrà un informe que s'incorporarà a l'expedient, en funció de les dades existents en aquesta i dels que resulten de les comprovacions que estime oportú portar a efecte sobre l'escaiença de concedir, reduir o denegar l'ajuda sol·licitada.   
Completat l'expedient, serà tremés a la Direcció General de Serveis Socials l'original i la còpia, quedant-ne altra en poder de la Direcció de l'Area.   
Article 15  
La Direcció General de Serveis socials, a les envistes de la documentació existent en els expedients, podrà demanar informes d'organismes i entitats que estime oportú i fer les comprovacions que caldrà sobre l'exactitud de les dades aportades pels peticionaris.   
Article 16  
Correspondrà a la Direcció General de Serveis Socials la resolució dels expedients, amb les excepcions previstes en l'article següent.   
Article 17  
La resolució dels expedients sobre ajudes individualitzades no periòdiques correspondrà:   
1. A la Direcció General de Serveis Socials quan les quanties de les ajudes sol·licitades siguen superiors a 100.000 pessetes.   
2. A les Direccions d'Area de Serveis Socials corresponents, quan les quanties de les ajudes sol·licitades siguen inferiors a 100.000 pessetes.   
3. Als Ajuntaments respectius, quan tindran concertat amb la Conselleria de Treball i Seguretat Social conveni de col·laboració per a la concessió de les ajudes a què fa referència aquest article, i en els termes previstos a l'efecte per l'al·ludit conveni.   
Les resolucions recaigudes es notificaran als interessats i si s'escau, al Cap d'Area de Serveis Socials corresponent.   
Quan es tracte d'obres de menor quantia, aquestes hauran de començar en el termini màxim d'un mes, a partir de l'endemà de la notificació de la resolució, iniciant-se el còmput del calendari d'execució d'obra previst a partir de l'endemà immediat a aquell que vencerà el termini concedit.   
Quan es tracte d'obres de major quantia, es farà de la següent manera:   
1. Notificada a l'interessat la concessió de l'ajuda, haurà de remetre a la Direcció General de Serveis Socials en el termini de dos mesos un exemplar del projecte visat pel Col·legi Oficial corresponent, havent-se de fer aquesta remissió en tot cas amb anterioritat a la presentació de la primera certificació d'obra.   
2. Les obres hauran de començar en el termini màxim de quatre mesos a partir de la notificació de la concessió de l'ajuda, i dins d'aquest termini haurà de remetre's a la Direcció General de Serveis Socials, original i còpia autentificada del contracte d'execució d'obra.   
Article 18  
Contra les Resolucions dictades pel Director General de Serveis Socials, podran els interessats interposar Recurs d'Alçadadavant l'Hble. Sr. Conseller de Treball i Seguretat Social en el termini de quinze dies a partir de l'endemà de la notificació de la resolució.   
Contra les resolucions dictades pels Caps d?Area de Serveis Socials, podrà interposar-se Recurs d'Alçada davant l'Il·lm. Sr. Director General de Serveis Socials en el mateix termini i condicions indicades en el paràgraf anterior.   
Contra les resolucions que dicten els Ajuntaments en els casos previstos en l'article 1.2 d'aquesta Ordre, podrà interposar-se Recurs d'Alçada davant l'Il·lm. Sr. Director General de Serveis Socials de la Conselleria de Treball i Seguretat Social en els termes indicats en el paràgraf primer d'aquest article.   
Contra les resolucions dels Recursos d'Alçada, podrà interposar-se Recurs Contencioso-Administratiu, de conformitat amb el que estableix la Llei reguladora d'aqueixa jurisdicció.   
CAPITOL IV  
Pagament i justificació de les subvencions  
Article 19  
El pagament i justificació de les ajudes institucionals per a contractació de professionals de Serveis Socials de Base, es realitzarà en tres terminis quatrimestrals de la següent forma:   
1. Primer pagament, per un terç de la quantitat total que s'ingressarà, una volta concedida la subvenció i comunicada la resolució, en el compte indicat pel titular del Centre o Servei.   
2. Segon pagament, per un terç de la quantitat concedida, que s'ingressarà en el mateix compte, a partir de l'1 de maig de 1986, prèvia justificació del quatrimestre anterior.   
3. Tercer i últim pagament, que s'efectuarà una volta justificada la totalitat de la subvenció, per la quantia resultant fins aquesta o fins el total de la quantitat justificada, si aquesta fóra inferior.   
4. Els documents justificatius de la subvenció seran els que s'indiquen en els següents articles, per a cada tipus d'ajuda i els terminis d'entrega els següents:   
1 al 15 de maig, justificants del primer quatrimestre.   
1 al 15 de setembre, justificants del segon quatrimestre.   
1 al 15 de gener següent, justificants de la resta de la subvenció.   
Article 20. Justificants per a ajudes de Serveis Socials de Base.  
Les Corporacions Locals hauran de presentar, en els terminis previstos punt 4, els següents documents, per exemplar duplicat:   
1. Fotocòpies autentificades pel Secretari de la Corporació, dels manaments de pagament i apuntacions comptables on es formalitzen les nòmines de personal i dels TC-1 i TC-2 de la Seguretat Social. Si s'acorden aquestos serveis amb professionals, caldran contractes formalitzats a l'efecte i justificacions de pagament del preu estipulat.   
2. En els casos de Servei d'àmbit comarcal en els qual expressament s'ha concedit subvenció pe a desplaçaments dels professionals, haurà d'aportarse fotocòpia dels manaments de pagament per aquest concepte, així com relació dels esmentats desplaçaments i data d?aquestos s.   
Article 21. Justificants per a ajudes de manteniment i activitats de Serveis Socials Sectorials.   
Les Institucions a les quals se'ls haja concedit subvenció, hauran de presentar en els terminis previstos en l'article 19, punt 4, els documents següents, per exemplar duplicat:   
1. Balanç econòmic de cada termini, segons el que preveu l'article 19, i en model oficial, on figuraran els conceptes següents:   
Despeses detallades segons pressupost presentat amb la sol·licitud i desglossant els conceptes següents: salaris, Seguretat Social, transport, alimentació, aigua, llum, telèfon, lloguers, honoraris professionals, de gestió o assessorament, desplaçaments, combustibles, suscripcions a publicacions i materials d'oficina, neteja, ferreteria o didàctic.   
Ingressos detallats per: quotes, aportació d'institucions patrocinadores i organismes públics, subvencions, donatius, vendes o conceptes similars.   
Saldos resultants.   
Despeses resultants d'operacions que afecten a immobilitzat.   
Despeses que no guarden relació amb assistència directa als beneficiaris dels Centres.   
En el cas d'Associacions, Federacions, Cooperatives, etc, relació individualitzada, expressant-ne les quanties, d?aquelles subvencions concedides per a altres Centres dependents d'aquestes; igualment hauran d'incloure relació de les aportacions efectuades per l'Entitat al Centre per al qual sol·licite la subvenció, així com per a aquells altres Centres que depenguen d'aquesta, si s'escau.   
2. Justificants per l'import dels distints conceptes de despeses subvencionades, segons s'indique en la notificació de la concessió (TC-1 i TC-2), factures, rebuts, etc (amb DNI o CIF) degudament segellats i signats.   
3. Quan la sol·licitud haja estat formulada per Corporacions Locals, hauran d'aportar, a més, còpies dels manaments de pagament corresponents, degudament autentificades.   
4. En el cas d'activitats es farà segons allò previst en els apartats 2 i 3, referint els esmentats documents a les despeses produïdes per aqueixes activitats, presentant, a més:   
4.1 Memòria d'activitats realitzades fins fins l'últim dia del mes en el qual tingué lloc la notificació de la resolució concedint la subvenció, amb relació de despeses reals i ingresos específics que les hagen finançades.   
4.2 Programa d'activitats no realitzat i calendari previst al 31-12-86, amb el pressupost necessari.   
4.3 Certificació positiva o negativa d'ajudes rebudes, per a les activitats subvencionades, amb posterioritat a la presentació de la sol·licitud.   
Article 22. Justificants per a ajudes per a equipaments de Serveis Socials Sectorials.   
Les Institucions hauran de presentar:   
1. Factures relatives a l'equip subvencionat i indicat en la notificació de concessió. Les esmentades factures hauran de portar la clàusula "rebut", signades i segellades pel proveïdor, havent de contenir les dades següents: nom. de l'empresa, número d'identificació fiscal o del DNI, domicili, preu unitari, nombre d'unitats subministrades, preu total de cada article i preu total del subministre. A més hi figurarà el nom. i domicili de l'entitat que realitza l'adquisició.   
2. En el cas de Corporacions Locals, es presentaran, a més, còpies degudament autentificades dels manaments de pagament corresponents.   
3. Certificació de la Institució, indicant-ne:   
La conformitat amb el subministrament.   
La inclusió en l'inventari de l'Entitat.   
En el cas de Corporacions Locals, la certificació serà lliurada pel Secretari.   
Article 23. Justificants per a ajudes per a equipaments de Serveis Socials Sectorials.   
1. En les obres tramitades com a de menor quantia realitzades per:   
1.1 Corporacions Locals, es remetrà certificació d'obra expedida per tècnic competent, on es farà constar la realització de l'obra segons la memòria valorada o projecte tècnic que va servir de base a la concessió de l'ajuda amb diligència de l'aprovació per la Corporació així com document en el qual conste la recepció de l'obra de conformitat per l'esmentada Corporació.   
1.2 Altres Entitats, es remetrà:   
Certificació de l'entitat receptora on es farà constar la realització de l'obra i la conformitat amb aquesta.   
Factura establerta per l'empresa o contractista que ahurà realitzat l'obra, fent-hi constar el nom., domicili, DNI o CIF, desglossant els distints conceptes i els imports parcials.   
En ambdós casos, haurà d'aportar-se Escritura Pública on es farà constar l'afectació durant 10 anys de l'edifici objecte de l'obra a la finalitat que va servir de fonament a la petició, amb posterior inscripció en el Registre de la Propietat, el certificat de la qual es remetrà quan pertoque a la Conselleria de Treball i Seguretat Social.   
2. En les obres tramitades com a de major quantia, s'estableix el procediment següent:   
2.1 Els pagaments per la Conselleria de Treball i Seguretat Social s'efectuaran prèvia presentació de la certificació o certificacions, establertes a origen, de l'obra realitzada i valorada d'acord amb el projecte presentat, en model oficial, i sense inclusió d'honoraris de projecte.   
2 2 L'última certificació d?obra, cas que hauran varies, serà si més no del 15% de l'import total de l'obra i s'hi adjuntarà:   
Rebut del contractista, justificatiu d'haver cobrat límport corresponent al percentatge no cobert per la subvenció.   
Escritura Pública on es farà constar l'afectació durant 10 anys, de l'edifici objecte de l'obra, a la finalitat que va servir de fonament a la petició, amb posterior inscripció en el Registre de la Propietat, certificat de la qual es remetrà quan pertoque a la Conselleria de Treball i Seguretat Social.   
Article 24. Comunicació del cobrament de la subvenció en ajudes Institucionals.   
Amb posterioritat al cobrament de cada termini de la subvenció, les Institucions hauran de remetre a la Direcció General de Serveis Socials, i en el termini d'un mes des d'aquesta percepció, comunicació escrita d'haver-la rebut, d'acord amb les normes següents:   
1. En el cas de Corporacions Locals, Carta de Pagament, expressant-ne la data, quantia i concepte, lliurada pel Depositari i intervinguda per l'Interventor de Fons, acreditativa de l'ingrés de la subvenció en les arques de la Corporació.   
2. En el cas d'Institucions sense finalitat de lucre, notificació del Director del Centre o Servei, comunicant la percepció de la subvenció, indicant-ne data, quantia i concepte.   
Article 25. Ajudes individualitzades no periòdiques i temporals i ajudes individuals per a tercera edat i disminuïts.   
1. El pagament es farà en base a la resolució estimatòria de la sol·licitud d'ajuda formulada, havent de presentar els justificants de pagament corresponents.   
2. Hom podrà acordar en determinats casos que el pagament d'ajudes per deutes motivats per les necessitats que es subvencionen, s'efectue directament a les persones creditores, remetent en aqueix cos el justificant de pagament al deutor i deixant còpia compulsada en l'expedient.   
Article 26.Beques per a persones disminuïdes ateses en centres especialitzats.   
1. L'import d'aquestes beques s'abonarà per trimestres vençuts al representant autoritzat del Centre en el qual els beneficiaris hagen estat atesos en el trimestre precedent. Amb aquest fi l'esmentat representant haurà de remetre a la Direcció General de Serveis Socials, dintre el termini de deu dies següents a la data de terminació de cada trimestre, una relació nominal, per triplicat amb tots els beneficiaris d'aquestes beques atesos en el trimestre anterior.   
2. La Direcció General de Serveis Socials disposarà això precedent perquè els imports de les beques que hauran d'abonar-se siguen lliurades a favor dels Centres respectius.   
DISPOSICIO TRANSITORIA  
Amb caràcter transitori, les ajudes per a Tercera Edat, previstes en l'article 6 del Decret 210/85, de 30 de desembre de la Generalitat Valenciana, anteriorment concedides per l'Institut Nacional de Serveis Socials, així com les individuals per a disminuïts previstes en l'article 7 del mateix Decret que corresponguen a persones beneficiàries de la Seguretat Social, seguiran regintse per la Circular 12-1-82 y Resolució de 18-3-85 de la Direcció General de l'Institut Nacional de Serveis Socials en allò no previst en aquesta Ordre.   
DISPOSICIONS FINALS  
Primera  
Sempre que es farà publicitat, a través de qualsevol mitjà de comunicació, dels Centres i Serveis, Activitats i Programes subvencionats total o parcialment per les ajudes a què fa referència aquesta Ordre, serà obligatori fer constar explícitament que es tracte d'un Centre, Servei, Activitat o Programa «subvencionat per la Direcció General de Serveis Socials de la Conselleria de Treball i Seguretat Social».   
En els locals dels Centres o Serveis subvencionats, haurà d'exposar-se en lloc visible un rètol que indique la condició de subvencionat per aquesta Conselleria.   
Segona  
L'incompliment total o parcial de qualsevol de les condicions que motivaren la concessió de la subvenció, constituirà causa determinant de la revocació de l'ajuda i del reintegrament de l'import, previ requeriment de la Direcció General de Serveis Socials. Cas de no ser atesa pertocarà la iniciació d'expedient administratiu, amb resolució motivada de l'Organ que concedí la subvenció acordant la revocació d'aquesta, resolució que una volta haja adquirit fermesa, serà executiva a travès de la via administrativa corresponent.   
Tercera  
Aquesta Ordre entrará en vigor el dia de la publicació al Diari Oficial de la Generalitat Valenciana   
València, a 27 de Gener de 1986.   
El Conseller de Treball i Seguretat Social,  
 MIQUEL DOMÉNECH I PASTOR.